## Når det oppstår bekymring for et barn i barnehagen

Bekymring meldes umiddelbart til nærmeste leder.

* Bekymring bringes videre til nærmeste leder og styrer. Enhver har et personlig ansvar i saker som gjelder omsorgssvikt.
* Pedagogisk leder og styrer avtaler videre oppfølging og informerer personalet som er nærmest barnet.
* Loggføring og systematisk observasjon

Personalet skriver ned hendelser og samtaler med barnet i saker som gjelder problemstillingen. Det som skrives merkes med dato, klokkeslett, sted og situasjon.

* Avklare hva loggføring og systematisk observasjon kan inneholde
* Avtale hvem som har ansvar for å skrive logg og ta observasjoner
* Avtale aktuelle situasjoner og områder for systematisk observasjon.
* Skriftliggjøring er viktig
* Når det er nødvendig for å innhente informasjon har en på forhånd avtalt person i barnehagen, samtaler med barnet: «Den viktige samtalen». Personalet oppdaterer seg faglig før samtalen. Kontakt barneverntjenesten for råd og veiledning.
* Samtale med foreldrene: «Den nødvendige samtalen»
* Ta godt i mot foreldrene.
* Beskriv i korte trekk det som vekker bekymring. Hva er gjenkjennelig for foreldrene?
* Få begge foreldrenes begynnende tanker rundt dette.
* Tillat at foreldrene tolker og beskriver barnet annerledes enn det vi gjør uten å gå i forsvar eller bli argumenterende.

**Samtale med foreldrene skal ikke gjennomføres av barnehagen hvis det er bekymring for vold eller seksuelle overgrep i hjemmet.**

Ved fare for barnets liv og helse kontaktes barnevernet umiddelbart. I slike tilfeller kan det være nødvendig å kontakte barnevernvakten.

* Bekymring/henvendelser rettes til barnevernet i den bydelen barnet bor i.

Barnevernets ressursteam tilbyr anonym drøfting og veiledning.

Bergen kommune: [*Meld fra til barnevernet.*](https://www.bergen.kommune.no/tjenestetilbud/barn-og-familie/barnevern-og-familievern/overgrep/meld-fra-til-barnevernet)